
 Края на Проект „Подкрепа за достоен живот на лица в неравностойно положение” 

ще бъде представен на пресконференция
Заключителната  конференция по проект „Подкрепа за достоен живот на лица в неравностойно положение” ще се проведе в Заседателната зала на община Кочериново на 19 Юли 2018  г., от 10.30 часа. В събитието ще вземат участие представители на общинската администрация, на заинтересованите страни, медии и граждани.

Проект „Подкрепа за достоен живот на лица в неравностойно положение” е финасиран по Договор за отпускане на безвъзмездна финансова помощ  № BG05M9OP001-2.002-0297-С01 от 28.09.2016 г. между Министерство на труда и социалната политика и Община Кочериново. Бенефициент е община Кочериново, в партньорство със  Сдружение с нестопанска цел  „Иновация”, гр.Симитли. Стойността на проекта е 499 777, 91 лв. - 100% безвъзмездна финансова помощ, а продължителността на проекта е 22 месеца, считано от 01.10.2016 г.

Общата цел на проекта е подобряване качеството на живот и достъпа до интегрирани междусекторни услуги на хора с увреждания и възрастни над 65г. в Община Кочериново, със затруднения в обслужването си, за преодоляване на последиците от социалното изключване и бедността. За постигането на общата цел е  създаден и оборудван Център за социални услуги за хора, които имат нужда от помощ и подкрепа поради невъзможност или ограничения за самостоятелно справяне. За разширяване на обема, многообразието и целенасочеността на предоставяните услуги, е изграден мултидисциплинарен екип от специалисти – медицинска сестра, социален работник, психолог, кинезитерапевт и шофьор на специализирания автомобил.
На конференцията ще бъдат обсъдени поставените цели за периода на проекта, както и изпълнението им. Ще бъдат обсъдени и възможностите за продължаване на предоставянето на социалните услуги на територията на общината.
„Проектът се осъществява  с  финансовата подкрепа на Оперативна програма „Развитие на човешките ресурси”2014 – 2020 г., съфинансирана от Европейския съюз чрез Европейския социален фонд”. 
